Αγαπάμε τους υπολογιστές,
από τα τάμπλετ μέχρι τα λάπτοπ μας,
φαίνεται πως δε χορταίνουμε.
Όμως σκέφτηκες ποτέ
πόσο ασφαλείς είναι τα προσωπικά δεδομένα
ενώ χρησιμοποιείς τις συσκευές σου;
Το σκεφτήκαμε κι εμείς, δεν κατακρίνουμε.
Έχουμε τέσσερα εύκολα πράγματα που μπορείς να κάνεις
για ασφάλεια στο διαδίκτυο.
Πρώτο και κυριότερο,
ήρθε η ώρα να ξεκαθαρίσεις τον email λογαριασμό σου.
Το σκαναρισμένο διαβατήριο για ταξίδι στο εξωτερικό
ή ο λογαριασμός τηλεφώνου
είναι ενδιαφέρουσες πληροφορίες
που διευκολύνουν κάποιον να κλέψει την ταυτότητά σου.
Άδειασε τα εισερχομένα.
Αν θέλεις να σώσεις κάτι,
κατέβασέ το στον Η/Υ
και διέγραψέ το από τον λογαριασμό.
Μην ξεχνάς επίσης να αδειάζεις τον κάδο σου.
Στην επόμενη φάση είναι το αγαπημένο θέμα όλων, οι κωδικοί.
Ψάξε όλους τους λογαριασμούς
και ξεκίνα το ξεκαθάρισμα των κωδικών σου.
Η προσθήκη ενός άσου ή θαυμαστικού στον παλιό καλό κωδικό σου
δεν αρκεί πλέον.
Αναβάθμισε σε κωδικούς που χακάρονται πιο δύσκολα,
δηλαδή κωδικούς μεγάλους, μοναδικούς και τυχαίους.
Αν αυτό σου ακούγεται υπερβολικό,
πάρε έναν διαχειριστή κωδικών όπως το Firefox Lockwise.
Κι έτσι απλά
πες αντίο στο "Ξέχασα τον κωδικό μου".
Μόλις ασφαλίσεις τους λογαριασμούς,
αναβάθμισε το λογισμικό σου καθολικά.
Επιλέγοντας "Υπενθύμιση αύριο"
δε φεύγουν τα ενοχλητικά αναδυόμενα παράθυρα.
Ξέρεις ποιος είσαι.
Επιπλέον, αναβαθμίζοντας το λογισμικό σου, το λειτουργικό σύστημα
και τον φυλλομετρητή, προστατεύεσαι από ιούς και κακόβουλα λογισμικά.
Συμβουλή: Επίλεξε έναν φυλλομετρητή
που προστατεύει την ιδιωτικότητά σου.
Από το λάπτοπ μέχρι το τηλέφωνό σου,
το Firefox σε καλύπτει αυτομάτως από αδιάκριτους διαφημιστές.
Καθώς πηγαίνουμε από τη μία οθόνη στην άλλη,
ένα μικρό ξεκαθάρισμα μπορεί να παίξει τεράστιο ρόλο
στην υγιή διατήρηση των συσκευών μας και στην ασφάλεια των πληροφοριών μας.